פיניקה קיסרית פוביה

**פיניקה קיסרית פוביה** הייתה הריבון העשירי בממלכה החדשה של פוביה, הקיסרית האישה הראשונה, בתם של הקיסר מאלהון ושלאישתו פיבה.

פיניקה נולדה בטעות, שכן שלאישותיו של הקיסר אמורות ללדת רק בנים, כנראה עקב חוסר הקפדה של אימה פיבה בלקיחת הנסיוב אשר מבטיח ולד זכר. עם הולדתה נוצר סקנדל גדול במשפחת המלוכה שכן הייתה זו הפעם הראשונה בה נולדה לקיסר ילדה, אך מאלהון חש שזהו סימן בר מזל והעניק לה זכויות שוות כמו לחציי אחיה הזכרים אדפיון ופזוחל.

בתור ילדה צעירה הייתה פיניקה מרדנית ופרועה והייתה נוהגת להסתובב בארמון הקיסר ובסילס הבירה ללא ליווי או שמירה. פעם אחת נעדרה במשך חמישה ימים עד שנמצאה בידי חיל משמר בראש גבעת המשרפה, בעודה מנסה להנהיג קבוצה של ילדי מהגרים קבצנים. באחד משיטוטיה במתחם הארמון הגיעה פיניקה אל הגן הזואולוגי ושם נתקלה לראשונה בטוטון, ההומנואיד הגמדי והצהוב אשר הובא בימי אבי סבה הקיסר סמיהאן. היצור המוזר ריתק אותה והיא ניסתבה להבין את סודותיו כל עת. בתור נערה הצטיינה באימונים לקראת קרב הירושה, וקיבלה ציונים גבוהים במיוחד בטיסה, קרב רומחים וחשיבה ערמומית. כאשר הייתה בת 16 ניצחה את אחיה והוכרזה כנסיכה יורשת העצר.

עם עלייתה לשלטון לאחר מות אביה היא התחילה באופן מיידי את השלב הבא במסע הכיבושים הגדול: אימפריית פוביה החלה להלחם מול אימפריות אחרות. כבר בראשית שלטונה הוכיחה עצמה פיניקה ככובשת ראויה, ב-25 השנים הראשונות לשלטונה סיפחה האימפרייה שלה עוד 100 כוכבים, אשר הרכיבו 10 אימפריות ו-40 כוכבים עצמאיים. עם זאת, קצב שתילת הכוכבים קטן מפני שספינות האימפריה כבר לא יכלו לבקר ברוב היקום הפנימי. בפני פיניקה עמדו שתי דרכים- הראשונה, המשך כיבוש כוכבים עד לצבירת מסה קריטית של חישוב והשתלטות על היקום הפנימי כולו, או פנייה לשתילת כוכבים מחוץ ליקום הפנימי, בקצב מהיר הרבה יותר. פיניקה, בגיבוי המסדר הקילגוני, בחרה באפשרות השינוי כנגד רוב הדרג הצבאי אשר חשש מעימות מול תאגידי השערים.

* במקביל להמשך הכיבושים הפנימיים, החלה פוביה תחת הנהגתה בבניית שערי חלל עצמאיים אשר יוכלו להחזיר את ספינותיה בשלום מהחלל חסר השערים ביקום החיצוני. בשנה ה-34 לשלטונה נשלחו ספינות שתילת הכוכבים הראשונות אל היקום החיצוני והחלו לשתול מערכות כוכבים רבות. הספינות, אשר לא נתקלו בהתנגדות מקומית שכן רוב השמשות היו ריקות או מאוכלסות בהומנואידים נחותים. ברחבי היקום הפנימי נפוצו שמועות על סנקציות שמגבשים תאגידי השערים כנגד פוביה בשל הבנייה העצמאית שלה של שערי חלל, אך ההנהגה הפוביאנית לא חששה מפני שהיוותה לקוחה גדולה שלהם בשל מלחמותיה ומפני שתאגידי השערים היו רבים ומפוצלים.
* פיניקה הפכה ליותר ויותר עוצמתית באותן שנים. כשרונה כאסטרטגית וככובשת הפך את שליטתה בכהונת דת פולחן הקיסר למוחלטת והכישורים הדיפלומטיים שלה הפכו אותה לגורם משפיע בתוך המסדר הקילגוני. בשיא עוצמתה, החלה פיניקה לרדוף אחר מה שאף אדם לא השיג לפניה - חיי נצח. היא התבוננה בבן לוויתה מילדות, טוטון, והורתה לחוקרים לבדוק את סוד אריכות ימיו. אממה, בזמן המחקר מתנקש אנונימי רצח את היצור הצהוב. אצבעות הופנו לכל עבר, שכן ברור היה שמישהו לא מעוניין שתזכה הקיסרית בחיי נצח. פיניקה לא התאיישה, והורצה לספינותיה לנווט אל כוכב הבית ממנו הביא אבי סבה הקיסר סמיהאן את טוטון. כעבור עוד 5 שנים של חיפושים נמצא המקום ודוגמאות רבות של בני מינו של טוטון נשלחו אל מכוני המחקר באימפריה. המחקר גילה כי שינוי גנטי הוא שהוביל לאריכות הימים של גזע טוטון והצליח לשחזר אותו. אז, החלה הקיסרית בתהליך של שינוי הגנום של עצמה, אף על פי שהיה אסור בהוראת הקילגונים והאימפריה ההליסטית ברחבי היקום הפנימי במשך אלפי שנים.

בעשרות השנים הבאות המשיכה האימפריה לכבוש כוכבים רבים נוספים, כאשר נקודת שיא הגיעה כאשר יכולת המחשוב של פוביה הספיקה לפיצוח רוב תדרי התקשורת של ממלכות היקום. מאותו הרגע, כיבוש הכוכבים הפוביאני התפוצץ. בפרק זמן חסר תקדים - שנות שלטונה ה-120 עד 150 של הקיסרית פיניקה השיגה האימפריה שליטה בכל גלקסיית שביל החלב, ערש האנושות. פוביה הייתה לאימפריה הגדולה ביותר ביקום הפנימי ונראה היה שהיא בדרכה לכבוש את כולו בסערה. אלא, ביקום עמד להבשיל כוח שטרם נראה כמותו - עוצמתם המאוחדת של תאגידי השערים. במשך עשרות שנים צפו שליטי תאגידי השערים באימפריית פוביה מתרחבת באופן מטאורי ואף אורגני, וזה באופן טבעי לא היה אמור להיות ענייינם, אלא שהם ראו כיצד מקור ההתחזקות הזו היה בניית שערים עצמאית אשר הובילה את ספינות האימפריה ליקום החיצוני. הם חששו כי האימפריה לא תזדקק לשירותי התאגידים, וככל שתגדל עסקיהם יקטנו. במקביל לנסיונות האיחוד של תאגידי השערים הם קיבלו תמיכה ממקור לא צפוי, קיפוב, ראש המסדר הקילגוני. עמדה מאחוריו סיעה, אשר היוותה מיעוט עוצמתי מקרב חברי המסדר אשר לא סמכו על מחויבותה של הקיסרית לקראת המטרה הקילגונית, משום ששינתה את הגנום שלה והפרה את הקוד הקילגוני, וחשבו שתמיכה בתאגיד חלל מאוחד תוביל להגשמת המטרה מהר הרבה יותר.

בשנה ה-153 לשלטון הקיסרית פיניקה פרצה מלחמת היקום הפנימי, המלחמה הגדולה ביותר שנראתה בהיסטוריית האנושות. קיפוב ואנשיו ערקו אל גילדת שערי החלל המאוחדת והחיים התקינים ביקום נפסקו. המלחמה נמשכה 15 שנים, במהלכן שתלה גילדת שערי החלל מספר כוכבים עצום בעצמה, בזכות הידע הקילגוני וכך הייתה ליריב אדיר שכנגד האימפריה הפוביאנית בעצמה. לבסוף, הוכרעה המלחמה בעקבות תכסיס פוביאני ואירועי שבע השמשות, והשמדת צי המלחמה של הגילדה. פוביה, בראשות הקיסרית פיניקה, אשר, אשר החלה להצהיב באופן גלוי, ניצחה במלחמה, ונותרה הכוח העוצמתי הגדול ביותר בכל היקום הפנימי. כעת, הייתה גם לספק השערים המשמעותי ביותר, לאחר השמדת הגילדה. באמצעות עוצמתה הצבאית, כוחה החישובי ומונופול התעבורה שלה השתלטה האימפרייה על כוכבים רבים נוספים אף בלי צורך בפעולה צבאית, והייתה לכוח הגדול ביותר מאז האימפריה ההליסטית.

הכנעת גילדת השערים והכפפתם הישירה לקיסרות הובילו את פיניקה לבצע את רפורמת המטבע השנייה, כאשר לראשונה בוסס ערך הפיניק על זכאות מעבר בשערים. המטבע כעת היה מגובה במשאב בדרישה מתמדת בשליטת הקיסרות, כך המשיך להתבסס כוחה.

לאחר המלחמה, ניסתה הקיסרית לשקם את הקשרים עם המסדר הקילגוני. האמון שלה בקילגונים נפגע בעקבות עריקת ראש המסדר, ואמונם בה נפגע עקב התנתקותה הגנטית מהאנושות. לאחר משא ומתן ודיונים רבים, בשנה ה-204 לשלטון פיניקה הגיעו הצדדים להסכם. פיניקה, אשר תיאורטית יכלה לחיות לנצח הסכימה לרגת מהשלטון ולמות, לאחר שתסיים לכבוש את כל היקום הפנימי, חלומה הגדול. לא היה לה מה לחיות בשביל ההקצנה, שכן בתור פורשת מהאנושות לא תשפיע עליה. בתמורה, בנה של פיניקה, מאגנהום, שיהיה קיסר אחריה, יהיה גם ראש המסדר הקילגוני, וכך גם הקיסרים שיבואו אחריו.

בנה של פיניקה, לעתיד הקיסר נולד השנה ה-414 לשלטונה, מביצית שהוקפאה בימי הנעורים של הקיסרית, וזכר שנבחר בקפידה, ובשנה ה-430 לשלטונה הושלם כיבוש היקום הפנימי. הקיסרית, אשר נראתה צהובה כמעט כמו טוטון, וכמעט לא אנושית, בחרה למות על חללית בדרכה לכוכב בוער, והותירה את בנה אדון ליקום.